་
རྣམས། །ཕྱག་བྱས་ནས་ནི་དབུལ་བར་བྱ། །དེང་ནས་བརྩམས་ཏེ་བདག་བྲན་དུ། །ཁྱོད་ལ་བདག་
234

པལ་འཁོར་ལོ་སྡོམ་པ་ད་ང་བདེ་མཆོག་རྩ་རྒྱུད་ཀྱི་དཀྱིལ་ཆོག་བཞུགས་སོ། ། སོ
ནི་དབུལ་ལགས་ཀྱིས། །མ་འོངས་མངོན་པར་འཚང་རྒྱ་བར། །ལུང་བསྟན་བྱ་དང་དབུགས་
དབྱུང་མཛོད། །ཅེས་བརྗོད་དོ། །དེ་ནས་བདག་ཉིད་དེ་བཞིན་གཤེགས་པར་བསམས་ལ་
གཟེངས་བསྟོད་པ་འདི་དང་ལུང་བསྟན་པར་བྱ་སྟེ། གཡོན་པ་སྙིང་གར་ཁུ་ཚུར་བཅངས་པ་དང་
ཆོས་གོས་འཛིན་པའི་ཚུལ་དུ་བྱས་ལ། ༀ་ང་ཡིས་འདི་ལྟར་ལུང་བསྟན་ཏེ། །རྡོ་རྗེ་སེམས་དཔའ་
དེ་བཞིན་གཤེགས། །ཞེས་པ་ལ་སོགས་པ་དང་། འདི་ཡིས་དབང་སྐུར་གྱུར་པ་ཡིས། །སྔགས་
པས་འགྲོ་བ་ཀུན་དང་བདག །བླ་ན་མེད་པའི་བྱང་ཆུབ་ཏུ། །བདེ་བར་གཤེགས་པའི་ལུང་བསྟན་
མཛོད། །ངོ་བོ་ཉིད་ཀྱིས་སེམས་ཅན་རྣམས། །ཇི་ལྟ་ཇི་ལྟར་འདུལ་འགྱུར་བ། །དེ་ལྟ་དེ་ལྟར་
ཆགས་ལ་སོགས། །གསང་བས་སེམས་ཅན་དོན་བྱའོ། །ཉིན་རེ་ཞིང་ནི་ཐུར་སྣ་རུ། །ཏིང་འཛིན་
གསུམ་གྱི་སྦྱོར་ལྡན་པར། །གྱུར་ནས་ཐུན་མོང་གིས་ཤེས་གྱིས། །དངོས་གྲུབ་འཐོབ་པར་འགྱུར་
བར་བྱ། །མི་སྣང་བ་ནི་སྟོང་ཡིན་ཏེ། །མངོན་ཤེས་སྣང་བ་ཉིས་སྟོང་ཡིན། །རིག་པ་འཛིན་པ་སུམ་
སྟོང་ཡིན། །རྡོ་རྗེ་ཅན་ནི་འགྲོ་ཀུན་བདག །ཞི་དང་རྒྱས་སོགས་ལས་གང་དང་། །དེ་ལས་གཞན་
པ་ཅི་འདོད་པ། །འཁོར་ལོ་རྫས་གཉིས་སྦྱོར་བ་ཡིས། །བསྒྲུབས་ན་མྱུར་དུ་འགྲུབ་པར་འགྱུར། །
ཀུན་གྱི་གནང་བ་སྦྱིན་པའོ། །དེ་ནས་དབུགས་དབྱུང་བ་བཤད་པར་བྱ་སྟེ། མཆོག་གསང་དཀྱིལ་
འཁོར་དམ་པ་འདིར། །ཞེས་པ་ལ་སོགས་པ་དང་། སྲིད་པ་ཤིན་ཏུ་འགྲུབ་པའི་ཕྱིར། །སྟོན་པའི་
མཆོག་ཏུ་གྱུར་པ་ཡིན། །རྟག་ཏུ་ཁྱོད་ཀྱིས་བསྲུང་བར་བྱ། །སངས་རྒྱས་ཀུན་གྱིས་མཐུན་པར་
གསུངས། །དམ་པ་དག་པའི་བཀའ་ཡིན་ནོ། །གང་ཞིག་བསྐྱེད་པ་ཙམ་གྱིས་ནི། །སངས་རྒྱས་
ཉིད་དུ་དགོས་མེད་པའི། །བྱང་ཆུབ་སེམས་ནི་བཏང་མི་བྱ། །ཕྱག་ན་རྡོ་རྗེ་གང་ཡིན་པ། །དམ་
པའི་ཆོས་ནི་མི་སྤང་ཞིང་། །ནམ་ཡང་དོར་བར་མི་བྱའོ། །མི་ཤེས་པའམ་རྨོངས་པ་ཡིས། །ཚུལ་
ཆེན་བསྟན་པར་མི་བྱའོ། །བདག་ཉིད་ཡོངས་སུ་སྤངས་ནས་སུ། །དཀའ་ཐུབ་གྱིས་ནི་མ་བསྲུངས་
.:
235

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཤིང་། །ཅི་བདེ་བར་ནི་བདེ་བར་བསམ། །འདི་ནི་མ་བྱོན་རྫོགས་སངས་རྒྱས། །རྡོ་རྗེ་དྲིལ་བུའི་
ཕྱག་རྒྱ་རྣམས། །ནམ་ཡང་དོར་བར་མི་བྱའོ། །སློབ་དཔོན་སྨད་པར་མི་བྱ་སྟེ། །འདི་ནི་སངས་
རྒྱས་ཀུན་དང་འདྲ། །སངས་རྒྱས་ཀུན་དང་མཚུངས་སླའོ། །སློབ་དཔོན་ལ་ནི་གང་སྨད་པ། །དེ་
ཡིས་སངས་རྒྱས་ཀུན་སྨད་པས། །རྟག་ཏུ་སྡུག་བསྔལ་འཐོབ་འགྱུར་ཏེ། །རིམས་དང་དུག་དང་
དབྱིག་དུག་དང་། །མཁའ་འགྲོ་རྣམས་ཀྱིས་གཙེ་བ་དང་། །གདོན་དང་ལོག་འདྲེན་གཏུམ་པོ་
དང་། །བཅད་ནས་སེམས་ཅན་དམྱལ་ལྟུང་སྟེ། །དེ་བས་ནན་ཏན་ཐམས་ཅད་གྱིས། །རྡོ་རྗེ་སློབ་
དཔོན་བློ་གྲོས་ཆེ། །དགེ་བ་རབ་ཏུ་མི་གཞོམ་པ། །ནམ་ཡང་སྨད་པར་མི་བྱའོ། །བླ་མ་ལ་ནི་གུས་
བཅས་ཡོན། །རྗེས་མཐུན་ཁྱོད་ཀྱིས་སྦྱིན་པར་བྱ། །དེ་ནི་རིམས་སོགས་གནོད་པ་རྣམས། །ཕྱིར་
ཞིང་འབྱུང་བར་མི་འགྱུར་རོ། །རྟག་ཏུ་རང་གི་དམ་ཚིག་བསྲུང་། །རྟག་ཏུ་དེ་བཞིན་གཤེགས་པ་
མཆོད། །རྟག་ཏུ་བླ་མ་ལ་ཡང་དབུལ། །འདི་ནི་སངས་རྒྱས་ཀུན་དང་འདྲ། །དེ་ཕྱིར་སངས་རྒྱས་
ཐམས་ཅད་ལ། །རྟག་ཏུ་བྱིན་པ་ཉིད་དུ་འགྱུར། །དེ་བཞིན་བསོད་ནམས་ཚོགས་ཡིན་ཏེ། །ཚོགས་
ལས་དངོས་གྲུབ་མཆོག་ཏུ་འགྱུར། །གང་ཕྱིར་འདི་ནི་ལེགས་གནས་པས། །དེ་ཁྱོད་སྐྱེ་བ་འབྲས་
བུར་བཅས། །དམ་ཚིག་ལྷ་རྣམས་ཀུན་མཉམ་པར། །དེང་འདིར་འགྱུར་བར་ཐེ་ཚོམ་མེད། །སངས་
རྒྱས་རྡོ་རྗེ་འཛིན་བཅུ་བས། །ཀུན་གྱིས་དེང་ཁྱོད་དབང་བསྐུར་བས། །ཁམས་གསུམ་གྱི་ནི་རྒྱལ་
བོ་ཆེ། །རྒྱལ་བའི་དབང་བོ་བརྟེན་པ་ཡིན། །དེ་ནི་བདུད་ལས་རྣམ་རྒྱལ་ཏེ། །གྲོང་ཁྱེར་མཆོག་ཏུ་
རབ་ཏུ་ཞུགས། །ཁྱེད་རྣམས་ཀྱིས་ནི་སངས་རྒྱས་ཉིད། །དེ་ཉིད་འཐོབ་པར་ཐེ་ཚོམ་མེད། །
དབུགས་དབྱུང་བའོ། །ཕྱིར་མི་ལྡོག་པའི་དབང་སྐུར་བ་ཡན་ལག་དང་བཅས་པའོ། །དེ་ནས་
གསང་བའི་དབང་བསྐུར་བའི་ཕྱིར། སྐྱབས་མེད་པ་ཡི་སྐྱབས་གྱུར་པ། །མགོན་མེད་པ་ཡི་
མགོན་གྱུར་པ། །སྙིང་རྗེ་མེད་པའི་སྙིང་རྗེ་ཅན། །བཅོམ་ལྡན་བདེ་མཆོག་གཉིས་མེད་བདག །
236

༄༅། །དཔལ་འཁོར་ལོ་སྡོམ་པ་ད་ང་བདེ་མཆོག་རྩ་རྒྱུད་ཀྱི་དཀྱིལ་ཆོག་བཞུགས་སོ། །
སོ
སྲིད་པའི་གདུང་བས་བསྒོམས་པ་ལས།
གསོལ་བ་གདབ་པར་བྱའོ། །
།སྙིང་རྗེ་གསོལ་བའི་དབང་སྐུར་སྩོལ། །ཅེས་པས་
དེ་ནས་སློབ་མ་ལ་གནས་གསུམ་དུ་བདུད་རྩིའི་ཐིག་ལེ་བྱས་ལ། ཁྱོད་ཀྱིས་སྲོག་ཆགས་
བསྒྲལ་བར་བྱ། །མཆོག་གི་རྫས་རྣམས་བླང་བར་བྱ། །གཞན་གྱི་དཔལ་ལ་ལོངས་སྤྱོད་ཅིང་། །
རྫུན་པ་ལྟ་བུའི་ཚིག་རྣམས་སྨྲོས། །བླ་མེད་དམ་ཚིག་འདི་རྣམས་ནི། །བུ་ཁྱོད་ཀྱིས་ནི་བསྲུང་བར་
བྱ། །ཞེས་པས་སྡོམ་པ་སྦྱིན་ནོ། །དེ་ནས་བདག་ཉིད་དཔལ་ཧེ་རུ་ཀའི་ང་རྒྱལ་གྱིས་གནས་པ་
ལས་ཀྱི་ཕྱག་རྒྱའམ་ཆོས་ཀྱི་ཕྱག་རྒྱ་ལ་གནས་ཉི་ཤུ་རྩ་བཞིར་ཡི་གེ་བཀོད་ནས། དཔའ་བོ་དང་
དཔའ་མོར་བྱིན་གྱིས་བརླབས་ཏེ་བསྐྱེད་ལ། སྒོ་བརྒྱད་དུ་མཁའ་འགྲོ་མ་བརྒྱད་བཀོད་ནས།
སྙིང་གའི་རྩ་བཞི་ཡུམ་བཞིར་བྱིན་གྱིས་བརླབས་ཏེ། ཧྲི༔ལས་མཁའ་གསང་པདྨར་བསྐྱེད་ནས་
གནས་གསུམ་དུ་བྱིན་གྱིས་བརླབས་ཏེ་ཧཱུཾ་ལས་ལིངྒ་རྡོ་རྗེར་བསྐྱེད་ལ། ནོར་བུའི་མཚམས་ཨ་
ལས་བྱང་ཆུབ་ཀྱི་སེམས་ཕབ་ནས་འཁོར་ལོ་བཞིའི་རང་བཞིན་དུ་བསྒོམས་ལ་དགའ་བ་བཞི་
བཞིར་བསྐྱེད་ནས། ཨོཾ་སརྦ་ཏ་ཐཱ་ག་ཏ་ཨ་ནུ་ར་ག་ཏ་བཛྲ་སྭ་བྷཱ་ཝ་ཨདྨ་ཀོ྅ཧཾ། ཞེས་བརྗོད་ལ་
ཐིག་ལེ་གསུམ་པདྨའི་ནང་དུ་ཕབ་སྟེ། ཐོད་པའི་ནང་དུ་བཞག་ལ། ཨོཾ་སརྦ་ཏ་ཐཱ་ག་ཏ་པཱུ་ཛ་
བཛྲ་སྭ་བྷཱ་ཝ་ཨདྨ་ཀོ྅ཧཾ། ཞེས་བརྗོད་ལ། ཡེ་ཤེས་ལྔའི་འོད་ཟེར་སློབ་མའི་ལྕེ་ལ་གཞག་པར་
བྱའོ། །དེ་ནས་སློབ་མའི་ལྐོག་མར་ཧྲཱིཿ་ལས་པདྨ་འདབ་མ་བརྒྱད་པ་བསམས་ལ་ལྕེའི་པདྨའི་ཆ་
ལ་ཧཱུཾ་ལས་རྡོ་རྗེ་བསྐྱེད་ལ་རྩེ་མོའི་དབུས་ཀྱི་སྤུས་གུས་འཐུང་བར་བསམ་མོ། །དེ་ནས་འཁོར་ལོ་
ཀུན་དང་རྣལ་འབྱོར་མ། །སངས་རྒྱས་ཞུ་བའི་རང་བཞིན་ཅན། །ཁམས་ལྔ་དག་དང་ཡང་དག་
འདྲེས། །གསང་བ་ཡིས་ནི་དབང་བསྐུར་རོ། །དེ་ནས་ཤེས་རབ་ཡེ་ཤེས་ཀྱིས་དབང་བསྐུར་བར་
བྱ་སྟེ། འཁོར་ལོ་བཞི་ཡི་རང་བཞིན་ཅན། །ཡེ་ཤེས་བཞི་ཡི་རང་བཞིན་སྐུ། །དགའ་བ་བཞི་ཡི་
237

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རང་བཞིན་མཆོག །བདེ་བ་ཆེན་པོའི་དབང་སྐུར་གསོལ། ཅེས་པས་གསོལ་བ་གདབ་བོ། །དེ་
ནས་འདི་སྐད་ཅེས་བརྗོད་པར་བྱ་སྟེ། བྲམ་ཟེ་རྒྱལ་རིགས་རྗེའུ་རིགས་དང་། །དམངས་རིགས་
མཐར་གནས་ཤེས་རབ་ཀུན། །ཀུན་དང་བཅས་པས་མཆོད་པ་དང༌། །གཉིས་མེད་ཚུལ་དང་འོ་
བྱེད་པར། །དཔའ་བོ་ཆེན་པོ་སྤྲོ་གྱུར་ཏམ། །སྨྲོས་ཤིག་དཔའ་བོ་བདེ་བ་ཆེ། །ཅི་གསུངས་དམ་
ཚིག་བསྟེན་པར་གྱིས། །ལྷ་མོ་བདག་གིས་བདེ་བར་ནས། །པདྨ་ཁ་བྱེ་བྱས་ནས་ནི། །སྐྲ་གྲོལ་
གཅེར་བུར་གནས་པ་ལ། །རྡོ་རྗེ་བཞད་པ་གར་བྱེད་པ། །མེ་ཏོག་ཆུ་ལྡན་དཔའ་བོ་ཡིས། །རྣལ་
འབྱོར་མ་ལ་རྡོ་རྗེ་ཡིས། །དེང་ནས་བརྩམས་ཏེ་བུ་ཁྱོད་ཀྱིས། །རྟུལ་ཞུགས་བཟང་བོས་འགྲོ་དོན་
གྱིས། །ཞེས་བརྗོད་དོ། །དེ་ནས་གཉིས་མེད་ཡེ་ཤེས་སེམས་ལྡན་ལ། །མི་བྱ་བ་ནི་ཅི་ཡང་མེད།
ཚངས་པར་སྤྱོད་པ་བསྟན་མནོས་ལ། །འདོད་པ་ལྔ་ནི་སྤྱད་པར་གྱིས། །གཉིས་མེད་ལ་གནས་
ཟས་ལ་ནི། །རྡོ་རྗེ་སེམས་དཔའ་ལ་སོགས་བརྡ། །ལྷ་མོ་གཞན་དང་ཀུན་སྦྱོར་བ། །འདོད་པ་ཆགས་
པར་གྱུར་པ་དང་། །གཉིས་སུ་མེད་པ་ཐོགས་མེད་པའོ། །དམ་ཚིག་སྤྱད་པ་སྤྱོད་པ་དང་། །བུད་
མེད་དབང་ཕྱུག་ཤིན་ཏུ་ཚོར། །ཚངས་སྤྱོད་དེ་བཞིན་རྣམ་བཞི་ཡི། །ཁྲོ་མེད་རྒྱུན་གྱི་ཀུན་སྤྱོད་པ། །
སྒྲུབ་པ་བོ་ཡིས་ཡོངས་སུ་སྲུངས། །རྟག་ཏུ་སྒྲུབ་པ་ལ་གནས་ནས། །ཡུལ་ཀུན་ལས་ནི་རྣམ་གྲོལ་
ཞིང་། །གཉིས་མེད་གྲུབ་པའི་རྣལ་འབྱོར་མ། །མི་རྟེན་སྲིད་པ་དེང་ཁྱོད་ཀྱི། །བུ་ཁྱོད་ཀྱིས་ནི་
བསྒྲུབ་པར་བྱ། །ཞེས་པས་སྡོམ་པ་བྱིན་ནས། ཕྱག་རྒྱ་རྣམ་པ་བཞིའི་བྱེ་བྲག་གིས་དབང་སྐུར་
རྣམ་པ་བཞིར་གྱུར་ཏེ། ཆགས་པའི་ལམ་ལ་དགེ་བསྙེན་གྱི་སྡོམ་པ་དང་ལྡན་པའི་ཁྱིམ་པའི་བྱང་
ཆུབ་སེམས་དཔའ་ཉོན་མོངས་པའི་སེམས་དང་བྲལ་བས་ལས་ཀྱི་ཕྱག་རྒྱ་རིགས་ཅན་མ་བཞི་
དང་། ལོ་ཚིགས་མ་བཞི་དང་། ལས་དང་ལྡན་པ་བཞི་བཞི་སྟེ་བཅུ་གཉིས་དང་། གཟུགས་བཟང་
ཡན་ལག་མ་ཉམས་དང་། །རྒྱན་ནི་ཀུན་གྱིས་བརྒྱན་པ་དང་། །ཞེས་བྱ་བ་ལ་སོགས་པ་གསུངས་
238

།དཔལ་འཁོར་ལོ་སྡོམ་པ་ད་ང་བདེ་མཆོག་རྩ་རྒྱུད་ཀྱི་དཀྱིལ་ཆོག་བཞུགས་སོ། ། གསོ
པའི་ཡོན་ཏན་དང་ལྡན་པ། བསྐྱེད་པའི་རིམ་པ་བསྙེན་སྒྲུབ་བཞིའི་རིམ་པ་དང་ལྡན་པའི་ལྷ་མོར་
བསྐྱེད་ལ་རྫོ་གས་པའི་རིམ་པའི་འཁོར་ལོ་བཞིའི་རིམ་པ་རྒྱུད་ཀྱི་རིམ་པ་དང་།
ཙནྡྲ་ལི་སྔགས་
ཀྱི་རིམ་པ་དང་། བྱང་ཆུབ་ཀྱི་སེམས་ཕབ་པའི་ཡེ་ཤེས་ཀྱི་རིམ་པ་དགའ་བ་བཞི་བསྐྱེད་ལ། རྡོ་
རྗེ་འཛིན་པའི་མཐར། རྐན་ལ་ལྕེ་སྦྱར་རྒྱུན་བཟློག་པས། །ལྷ་དང་ལྷ་མིན་བསྡིགས་ནས་ནི། །
གཉིས་མེད་ལྷན་ཅིག་སྐྱེས་དགའ་སྒོམས། །ཞེས་པ་དང་། ཡང་ན་གྲོལ་བའི་ལམ་ལ་དགེ་སློང་
དང་དགེ་ཚུལ་ལམ། རབ་ཏུ་བྱུང་བ་བྱང་ཆུབ་སེམས་དཔའ་ཆོས་ཀྱི་ཕྱག་རྒྱའི་འདོད་པའི་ཡོན་
ཏན་ལྔའི་ལྷ་མོའམ། ཕྱག་མཚན་ལས་བསྐྱེད་པའམ། དམ་ཚིག་གི་ཕྱག་རྒྱ་རྩའི་འཁོར་ལོ་འམ།
རླུང་དབུས་མ་ལས་གཏུམ་མོ་དྲོད་ཀྱི་རིམ་པ་ལས། བདེ་བ་བྱང་ཆུབ་ཀྱི་སེམས་བསྐྱེད་ནས་རླུང་
གི་འཕྲུལ་འཁོར་དང་། ཡེ་གེའི་འཕྲུལ་འཁོར་གྱིས་དགའ་བྲལ་གྱི་གནས་ནས་བཟློག དེ་ནས་
བསྒོམ་དུ་གཞུག་སྟེ་གཏུམ་མོ་སྲུབ་ཤིང་གི་འཁོར་ལོ་ལས། ལྷན་ཅིག་སྐྱེས་དགའི་མན་ངག་ནི། །
རི་བོང་འཛིན་དང་བཟློག་པའི་མཐར། །དུ་བ་སྨིག་རྒྱུའི་རྟགས་ལྡན་པས། །དེ་ལས་གཟུགས་ནི་
འཐོབ་པར་འགྱུར། །ཞེས་བྱ་བའི་ཚིག་དབང་རིན་པོ་ཆེ་ཉིད་སློབ་མ་ལ་སྦྱིན་པར་བྱའོ། །དེ་ནས་
འདོད་ཆགས་བྲལ་བ་ལྟ་བུའི་སྡིག །ཁམས་གསུམ་ན་ནི་གཞན་མེད་དོ། །དེ་བས་འདོད་ལ་
ཆགས་བྲལ་བར། །ཁྱོད་ནི་ནམ་ཡང་མ་བྱེད་ཅིག །ཅེས་བརྗོད་ལ། དམ་ཚིག་བསྒྲག་པར་བྱའོ། །
ཡང་ན་བདག་བྱིན་གྱིས་བརླབས་པའི་ལམ་པས་ནི་ཕྱག་རྒྱ་ཆེན་པོ་སྟོང་བ་ཉིད་ལ་རིལ་བོར་
འཛིན་པ་དང་། རྗེས་སུ་ཞུགས་པའི་མན་ངག་གིས་བསྒོམས་ཏེ། བསམ་གྱིས་མི་ཁྱབ་པའི་རང་
བཞིན་བདེ་བ་ཆེན་པོའི་ངང་ལས་འབད་བརྩོན་བྲལ་བའི་བློས་ལྷུན་གྱིས་གྲུབ་པའི་དབྱིངས་ལ་
གནས་པས་རྒྱུད་དང་སྔགས་དང་ཡེ་ཤེས་རིམ་པ་སྤངས་པ་གསང་བའི་རིམ་པ་འབའ་ཞིག་ལ་
བརྟེན་ནས། རླུང་དབུས་མ་དང་། ཐིག་ལེ་ཕྲ་མོ་དང་། རྩ་ཨ་བ་དྷུ་ཏི་དང་། གཏུམ་མོ་དྲོད་དང་།
239

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལྷན་ཅིག་སྐྱེས་པའི་དགའ་བས་དེ་རྣམས་ནི་མཚོན་བྱེད་བྱང་ཆུབ་ཀྱི་སེམས་སོ། །མཚོན་བྱ་དོན་
གྱི་བྱང་ཆུབ་ཀྱི་སེམས་ནི་ཟུང་འཇུག་བསམ་གྱིས་མི་ཁྱབ་པ་དང་། ཐབས་བདེ་བ་ཆེན་པོ་ཟུང་
འཇུག་རྟོག་པ་དང་བྲལ་བས། འབྲས་བུ་གཉིས་སུ་མེད་པའི་ཟུང་འཇུག་བདེ་བ་ཆེན་པོས་ལྷུན་
གྱིས་གྲུབ་པ་འབྱུང་བར་འགྱུར་རོ། །བཅོས་མའི་ལམ་མཚན་མ་དང་བཅས་པ་རྣམ་པར་སྤངས་
ནས། མ་བཅོས་པ་མཚན་མ་མེད་པ་བདག་བྱིན་གྱིས་བརླབས་པའི་སློབ་མ་ལ་བསྟན་པ་ཤེས་
རབ་ཡེ་ཤེས་ཀྱི་དཔང་བསྐར་བ་ནི། ཚིག་དབང་རིན་པོ་ཆེ་གཉིས་པའོ། །དེ་ཡང་དེ་སྐད་དུ།
དཔེར་ན་ཕ་རོལ་དོན་གཉེར་འགའ། །གཟིངས་ལ་བརྟེན་ནས་འགྲོ་བྱེད་པ། །ཕ་རོལ་ཕྱིན་ནས་
འདོར་བར་བྱེད། །བཅོས་མའི་ལམ་ཡང་དེ་བཞིན་ནོ། །ཞེས་གསུངས་སོ། །དེ་ནས་རིག་པའི་
དམ་ཚིག་སྦྱིན་པར་བྱ་སྟེ། དོན་དམ་པར་ཆོས་ཀྱི་དབྱིངས་བདེ་བ་ཆེན་པོའི་རང་བཞིན་དམིགས་
ལ། ཤིན་ཏུ་རྣམ་པར་དག་པའི་ལྷའི་དེ་ཁོ་ནཉིད་བསྒོམ་པར་བྱ་སྟེ། འགྲོ་བའི་དོན་ཀུན་སངས་
རྒྱས་ལྔ་བདག་ཉིད། །གར་མཁན་དང་ནི་སངས་རྒྱས་བཟང་ལྔར་བསྐྱེད། །གང་དུ་བདེ་ཆེན་ཞེས་
བྱ་གཅིག་པུ་ཉིད། །གཅིག་པུའི་ཉམས་ཀྱིས་དུ་མའི་གར་ཡང་མཛད། །ཉིན་མོ་བཅོམ་ལྡན་རྡོ་རྗེ་
ཅན། །མཚན་མོ་རྣལ་འབྱོར་མ་ནི་བརྟག །སྤྲུལ་བ་ལས་བྱུང་དཔའ་བོ་རྣམས། །ཡན་ལག་དྲུག་
ཅུར་སེམས་ཀྱིས་སྤྲུལ། །དག་པའི་ཆོས་ཀྱི་སྤྲུལ་བ་ནི། །ཕག་མོའི་གཟུགས་སུ་སྤྲུལ་བས་ནི། །ཤྲཱི་
ནི་གཉིས་མེད་ཡེ་ཤེས་ཏེ། །ཧེ་ནི་རྒྱ་ལ་སོགས་པ་ཉིད། །རུ་ནི་བཀོད་པ་དང་བྲལ་བ། །ཀ་ནི་གང་
དུའང་མི་གནས་པའོ། །སེམས་ལ་རྣམ་གནས་རྣ